Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 126

15. Nyilvántartások és könyvvizsgálat Az Adományozott egyetért, hogy a Tanulmánnyal és az Adományozási Megállapodással összefüggően könyveket, nyilvántartásokat és más dokumentumokat vezet úgy, hogy megfelelő módon bizonyítsa az Adományozási Megállapodás szerinti kötelezettségeinek teljesítését, ideértve a Vállalkozó kiválasztását, a szerződés szerint nyújtandók kézhezvételét és jóváhagyását, valamint a Vállalkozó számláinak TDA általi kifizetés céljából történő jóváhagyását vagy elutasítását. Az ilyen könyveket, nyilvántartásokat és egyéb dokumentumokat a TDA által teljesített utolsó kifizetés napjától számított három (3) évig külön kell kezelni. Az Adományozott lehetőséget biztosít ésszerű időben a TDA vagy felhatalmazott képviselője számára, hogy megvizsgálja a Megvalósíthatósági Tanulmányhoz és az Adományozási Megállapodáshoz kapcsolódó könyveket, nyilvántartásokat és egyéb dokumentumokat.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes